เวนเดล เมเรดิธ สแตนลีย์

เวนเดล เมเรดิธ สแตนลีย์ (; 16 สิงหาคม ค.ศ. 1904 – 15 มิถุนายน ค.ศ. 1971) เป็นนักชีวเคมีและนักวิทยาไวรัสชาวอเมริกัน เกิดที่เมืองริดจ์วิลล์ เรียนจบปริญญาตรีสาขาเคมีจากวิทยาลัยเอิร์ลแฮม เรียนจบปริญญาโทและปริญญาเอกสาขาวิทยาศาสตร์ที่มหาวิทยาลัยอิลลินอย หลังจากนั้นสแตนลีย์เดินทางไปศึกษาดูงานกับไฮน์ริช ออตโต วีลันด์ที่เมืองมิวนิก ประเทศเยอรมนี แล้วกลับมาเป็นผู้ช่วยที่สถาบันร็อกเกอะเฟลเลอร์เพื่อการวิจัยทางการแพทย์ในนครนิวยอร์ก สแตนลีย์ทำงานอยู่ที่นี่จนถึงปี ค.ศ. 1948 ภายหลังเขาดำรงตำแหน่งศาสตราจารย์ด้านชีวเคมีที่มหาวิทยาลัยแคลิฟอร์เนีย เบิร์กลีย์

สแตนลีย์มีผลงานการศึกษาด้านสเตอริโอเคมีและสารกลุ่มสเตอรอล และศึกษาไวรัสที่ก่อให้เกิดโรคใบด่างในยาสูบ สแตนลีย์สกัดสารนิวคลีโอโปรตีนจากไวรัสที่ก่อให้เกิดโรคดังกล่าว ในปี ค.ศ. 1946 สแตนลีย์ได้รับรางวัลโนเบลสาขาเคมีร่วมกับเจมส์ บี. ซัมเนอร์และจอห์น โฮเวิร์ด นอร์ทรอป

ด้านชีวิตส่วนตัว สแตนลีย์แต่งงานกับแมเรียน สเตเปิลส์ในปี ค.ศ. 1929 ทั้งคู่มีบุตรด้วยกัน 4 คน สแตนลีย์เกษียณตัวเองในปี ค.ศ. 1969 และเสียชีวิตที่เมืองซาลามังกาในปี ค.ศ. 1971

อ้างอิง

แหล่งข้อมูลอื่น 
 
 Wendell Meredith Stanley - Encyclopedia.com

นักวิทยาศาสตร์ชาวอเมริกัน
บุคคลจากรัฐอินดีแอนา
ผู้ได้รับรางวัลโนเบลสาขาเคมี
ชาวอเมริกันผู้ได้รับรางวัลโนเบล
เสียชีวิตจากภาวะกล้ามเนื้อหัวใจขาดเลือด
สมาชิกเครื่องราชอิสริยาภรณ์อาทิตย์อุทัย
ศิษย์เก่าจากมหาวิทยาลัยอิลลินอย เออร์แบนา-แชมเปญจน์
บุคคลจากมหาวิทยาลัยร็อกเกอะเฟลเลอร์
บุคคลจากมหาวิทยาลัยแคลิฟอร์เนีย เบิร์กลีย์